ALAQUÀS SENYALITZA L'ITINERARI DE LES SÉQUIES
30/04/2024

# ALAQUÀS SENYALITZA L'ITINERARI DE LES SÉQUIES

*   30/04/2024
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=21962

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21962%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20SENYALITZA%20L%27ITINERARI%20DE%20LES%20S%C3%89QUIES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21962/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21962/30042024whatsapp_image_2024-04-30_at_09_31_18_3_Form_4.jpg)](https://www.alaquas.org/ficheros/documentos/2024/2/21962/30042024whatsapp_image_2024-04-30_at_09_31_18_3_Form_10.jpg "<a href='https://www.alaquas.org/ficheros/documentos/2024/2/21962/30042024whatsapp_image_2024-04-30_at_09_31_18_3_Form_10.jpg' target=_blank><i class='fa fa-external-link' aria-hidden='true'></i>.ALAQUÀS SENYALITZA L'ITINERARI DE LES SÉQUIES</a>")

Es tracta d'una iniciativa de l'Ajuntament d'Alaquàs i Quaderns d'Investigació per a mostrar a la ciutadania el traçat de les séquies de la Sequieta, el Terç i el Dijous i el seu patrimoni vinculat a l'aigua.

L’Ajuntament d’Alaquàs ha senyalitzat la ruta “Les séquies d’Alaquàs” amb plaques als carrers del recorregut.  Es tracta d’una proposta per a donar a conéixer a la ciutadania a través d’una ruta el traçat de les séquies de la Sequieta, el Terç i el Dijous, així com el patrimoni vinculat a l’aigua i la seua relació amb la vida quotidiana de la gent.

Les séquies d’Alaquàs prenen l’aigua de la séquia mare de Benàger. Cadascuna d’elles té unes normes i una organització de reg. Abans d’entrar a Alaquàs, a la dreta de la séquia mare, sorgeix el braç de la Sequieta, de creació posterior a la conquesta cristiana. La seua àrea de reg es va crear per a guanyar terres de regadiu al secà a l’oest del nucli urbà.

Per l’esquerra, es troba la configuració arborescent de les séquies d’origen islàmic. El primer braç és el del Rollet, roll que regava la par test de la población, també anomenada Rollet de Gràcia. La séquia mare continua fins a les llengües del Terç, on deriva part de l’aigua cap a la séquia del Terç en direcció sud. Amb una longitud de 4.500 metres és la que major àrea d’horta ha regat i la partida de més extensió d’Alaquàs. La resta continua cap a la séquia del Dijous, que regava la partida més menuda del terme i per la qual passa la séquia mare, camí a Picanya.

Tota la información referent a les séquies es pot consultar de manera més ampliada en el fullet elaborat per l’Ajuntament d’Alaquàs i que es pot descarregar ací:  [  
https://www.alaquas.org/url/0peff8](https://www.alaquas.org/url/0peff8). 

Per a donar a conéixer amb més detall aquesta ruta, l’Ajuntament d’Alaquàs ha programat per al proper diumenge 26 de maig l’activitat ‘La ruta de les séquies’ que estarà guiada per Vía Heraclia. Les inscripcions es podran realitzar a partir del dia 20 de maig.

L’activitat sorgeix arran d’una iniciativa de l’Ajuntament i Quaderns d’Investigació d’Alaquàs per tal de continuar treballant en la investigació i promoció del patrimoni.